**Reglement for eldreråd i Kristiansand kommune**

Revidert av Kristiansand bystyre 11.10.2023

Innhold

[1 Formål 2](#_Toc20467594)

[2 Valg og sammensetning 2](#_Toc20467595)

[3 Ansvars- og arbeidsområde 2](#_Toc20467596)

[4 Saksbehandling 2](#_Toc20467597)

 [4 a Saker som er til politisk behandling 3](#_Toc20467599)

 [4 b Sekretariatshjelp 3](#_Toc20467600)

[5 Årsmelding 3](#_Toc20467601)

[6 Godtgjøring 3](#_Toc20467602)

[7 Gyldighet/endring. 3](#_Toc20467603)

# 1 Formål

Formål med eldrerådet er å sikre en bred, åpen og tilgjengelig medvirkning fra eldre i saker som angår dem[[1]](#footnote-1).

# 2 Valg og sammensetning

Eldrerådet består av ni medlemmer samt fire varamedlemmer som velges for den kommunale valgperioden. Ett av rådets medlemmer velges blant bystyrets medlemmer. Det må velges en personlig vararepresentant for dette medlemmet. Det medlemmet som velges fra bystyret kan ikke velges til leder av rådet. Eldrerådet velges av bystyret[[2]](#footnote-2).

Flertallet av medlemmer i eldrerådet skal ha fylt 60 år på valgtidspunkt[[3]](#footnote-3).

Registrerte organisasjoner for eldre har rett til å foreslå medlemmer til rådet[[4]](#footnote-4) etter offentlig utlysning. Ved valg av råd bør det etterstrebes en sammensetning som bidrar til bred deltakelse, både geografisk og når det gjelder interesser. Rådet bør ha et medlem med flerkulturell bakgrunn

Eldrerådet velger selv leder og nestleder blant medlemmene[[5]](#footnote-5).

# 3 Ansvars- og arbeidsområde

Eldrerådet er et rådgivende organ for kommunen, og har rett til å uttale seg i saker som gjelder eldre[[6]](#footnote-6).

Ved utarbeidelse av planer og strategier deltar rådet i innspillsfasen.

Ved ordinær saksbehandling uttaler rådet seg tidlig i saker som berører eldre.

Rådet skal ikke behandle saker som gjelder enkeltpersoner.[[7]](#footnote-7)

# 4 Saksbehandling

Kommunelovens kapittel 11 og reglement for saksbehandling i folkevalgte organer, vedtatt av bystyret, gjelder for rådet.

## 4 b Saker som er til politisk behandling

Rådet har rett til å uttale seg i saker som skal til politisk behandling, jf. pkt. 3. Det gjøres i form av en skriftlig uttalelse som skal følge saksdokumentene til det kommunale organet som avgjør saken endelig[[8]](#footnote-8).

Rådet inviteres til å medvirke i prosesser for å kunne gi innspill til planer og utvikling av nye tjenester som har betydning for eldrebefolkningen.

Rådet kan velge et medlem som har møte- og talerett i helseutvalget på vegne av rådet[[9]](#footnote-9).

Tema og informasjon som rådet på eget initiativ ønsker å legge fram for politiske organ utover helseutvalget kan tas opp ved bruk av åpen spørretid i bystyret[[10]](#footnote-10) eller ved spørsmål til aktuelt organ om å få komme og legge fram sak[[11]](#footnote-11).

## 4 c Sekretariatshjelp

Rådet skal gis tilstrekkelig sekretariatshjelp[[12]](#footnote-12). Sekretariatet er organisert i enhet demokratiordninger i område kultur og innbyggerdialog.

# 5 Årsmelding

Rådet skal hvert år utarbeide årsmelding som legges frem for bystyret[[13]](#footnote-13). Årsmeldingen skal inneholde oversikt over medlemmer, reglement og hvilke tema rådet har vært involvert i og saker rådet har behandlet i løpet av året som er gått, prosesser de har vært involvert i, samt en oppsummering av rådets uttalelser.

# 6 Godtgjøring

Rådets medlemmer godtgjøres i henhold til gjeldende reglement for frikjøp og godtgjøringsordninger for folkevalgte representanter.

# 7 Ikrafttreden

Dette reglement er vedtatt av Kristiansand bystyre 11.10.2023 og trer i kraft fra denne dato.

Endring av dette reglementet kan kun foretas av bystyret selv. Kulturutvalget skal avgi uttalelse til eventuelle endringsforslag.

1. Jf forskrift om medvirkningsordninger § 1 bokstav a. [↑](#footnote-ref-1)
2. jf. kommuneloven § 5-12 første ledd [↑](#footnote-ref-2)
3. jf. kommunelovens § 5-12 andre ledd. [↑](#footnote-ref-3)
4. Jf forskrift om medvirkningsordninger § 3 tredje ledd. Organisasjonene må være registrert i Brønnøysundregisteret [↑](#footnote-ref-4)
5. jf. forskrift om medvirkningsordninger § 3 andre ledd. [↑](#footnote-ref-5)
6. jf. kommuneloven § 5-12. [↑](#footnote-ref-6)
7. Jf forskrift om medvirkningsordninger § 2 fjerde ledd. [↑](#footnote-ref-7)
8. Jf forskrift om medvirkningsordninger § 2 tredje ledd. [↑](#footnote-ref-8)
9. Jfr. forskriften §2, siste ledd [↑](#footnote-ref-9)
10. Jfr § 6 i reglement for bystyret [↑](#footnote-ref-10)
11. Jfr § 14 i saksbehandlingsreglementet [↑](#footnote-ref-11)
12. jf. forskrift om medvirkningsordninger § 3 fjerde ledd. [↑](#footnote-ref-12)
13. Jf forskrift om medvirkningsordninger § 2 femte ledd [↑](#footnote-ref-13)